Prinţul William a oferit câteva detalii despre starea de sănătate a soției sale, Kate Middleton, care urmează o chimioterapie preventivă pentru cancer.
După ce a fost diagnosticată cu cancer, Kate Middleton a început un tratament de chimioterapie preventivă și este în grija atentă a medicilor. Prințul William a făcut publice câteva detalii despre evoluția sănătății soției sale.
În timpul unei vizite la Spitalul Comunitar St. Mary’s din Marea Britanie, Prințul William a vorbit cu un administrator al spitalului despre starea de sănătate a soției sale.
„L-am întrebat pe William despre soția lui Kate și el a spus: „Se simte bine, mulțumesc”, a transmis administratorul spitalului, Tracy Smith, reporterilor, conform Associated Press. „Și le-am sugerat să vină în vizită și să aducă copiii”, a continuat acesta.
William nu prea comentează despre starea soției sale de când ea a dezvăluit că a fost diagnosticată cu cancer la sfârșitul lunii martie. Ea s-a retras de la îndatoririle publice șia rămas în mare parte în afara atenției publice.
În urmă cu două luni, pe 22 martie 2024, Kate Middleton a făcut anunțul șocant, printr-o declarație video. Ea a mărturisit că a fost diagnosticată cu cancer și se află în „primele etape” ale chimioterapiei preventive.
Prințesa de Wales nu a specificat tipul de cancer. Diagnosticul a venit în urma unei intervenții chirurgicale abdominale pe care a suferit-o în ianuarie. „La acea vreme, se credea că starea mea nu era canceroasă. Operația a avut succes. Cu toate acestea, testele după operație au constatat că cancerul a fost prezent”, a spus ea în înregistrarea video.
În mesajul său, prințesa a spus că echipa medicală a sfătuit-o să urmeze un tratament de chimioterapie preventivă. Chimioterapia preventivă este administrată înainte sau după un tratament primar, cum ar fi o intervenţie chirurgicală, pentru a reduce riscul ca un cancer să revină sau să se răspândească.
Vestea a venit după ce Regele Charles al III-lea a anunțat propriul său diagnostic de cancer. Charles s-a întors la îndatoririle publice săptămâna trecută. Palatul Buckingham a declarat că medicii sunt încurajați de progresul său, chiar dacă tratamentul său continuă.